Den splitter nye bilfergen «Kvaløy» ble satt inn i trafikk fra 1. januar. Men Onaveringene har ikke hatt glede av henne. Når baugporten går opp mister navigatøren på brua øyekontakten med kaia på Ona. Det var dette som skapte vanskene. «Kvaløy» er utrustet med både skutesidekamera og baugkamera som skal hjelpe navigatøren å få fergen inn til kai, men dette krever en viss innkjøringsperiode. Nå har det vart i fire dager.